SA vlieënier sterf in China | Maroela Media
SA vlieënier sterf in China
'n Suid-Afrikaanse vlieënier is Saterdagoggend in China dood.
Die vlieënier is dood nadat sy XA-42-vliegtuig, ook bekend as 'n Sbach, by 'n lugskou in Zhangye in die Gansu-provinsie neergestort het. Die organiseerders van die lugskou het bevestig dit was 'n Suid-Afrikaanse vlieënier.
'n Video van die voorval wys hoe die vliegtuig skielik buite beheer raak en dan in die Gobi-woestyn sowat 100m van die lughawe se aanloopbaan neerstort. Niemand anders is tydens die voorval beseer nie. Die voorval word ondersoek.
Die vlieënier was volgens berigte deel van 'n Amerikaanse groep kunsvliegvlieëniers. Die groep se vlugte is gekanselleer na die voorval. Die lugskou het egter voortgegaan.
Die video is nie hier nie.
Ons innige simpatie aan sy familie.Dis baie tragies.
So jammer, sterkte vir al die geliefdes, wees daar vir mekaar want glo dis hartverskeurende ongeluk.